महाराष्ट्र में महिला-शक्ति के मूल्यवान और असाधारण योगदान के बारे में बोलते हुए , माननीय राष्ट्रपति ने सातवाहन वंश की रानी नागनिका को याद किया , जिन्होंने अपने पति के असामयिक निधन के बाद अपने साम्राज्य का नेतृत्व किया ; वीरमाता जीजाबाई जिन्होंने न केवल अपने बेटे वीर शिवाजी के चरित्र और व्यक्तित्व का निर्माण किया था , बल्कि अपने सक्षम नेतृत्व के माध्यम से मराठा गौरव को नई ऊंचाइयां भी दी ; जनाबाई जिन्होंने 14 वीं शताब्दी में जाति और लिंग आधारित भेदभाव को चुनौती देते हुए कई संगीतमय अभंगों की रचना की ; बैजा बाई जिन्होंने 1857 के संघर्ष से 40 साल पहले अंग्रेजों के खिलाफ लड़ाई लड़ी थी।